Nina skal hjálpa mammu sínari, tá tær fara at keypa. Men tá ið hon sær grísakakuna, vil hon hava hana... og hon vil hava hana NÚ! Á, sum tað kann vera ringt at halda sær og bíða eftir at sleppa seta tennirnar í lekkru køkuna í handlinum. Tað veit Nina alt um–og mamma hennara! Og øll munnu vit hava upplivað børn og foreldur til handils, sum enda í somu støðu sum Nina og mamman gera henda dagin. At byrja við gongur alt væl. Nina hjálpir mammuni at koyra vøru í vognin. Men so kroystir Nina kipsposan og fer at rulla dósina við bønum eftir gólvinum. –Nú hjálpir tú mær ikki, Nina, sigur mamma og dumsar Ninu í innkeypsvognin. Og Nina er samd. Men tað heldur bara, til tær koma til hillarnar við kakum...